**ОБЩИНА ГУЛЯНЦИ**

**ОБЯСНИТЕЛНА ЗАПИСКА**

**За оповестяване на счетоводната политика към трето тримесечие на 2022 година**

През 2022 година Община Гулянци и структурите прилагат изменената и утвърдена през 2015 г. Счетоводна политика, както и амортизационната политика от 2017г

Счетоводна политика на Община Гулянци

Обща информация

Счетоводната политика на общината е разработена при спазване на:

1.Принципите, определени с чл.4,ал.3 от Закона за счетоводство

2.Изискванията, определени с НСС и ДДС No14/30.12.2013 г.

3.Указанията определени с ДДС No20/12.12.2004год. на министъра на финансите в сила от 01.01.2005год. и ДДС № 06/27.09.2022г

4.Изготвеният и утвърден индивидуален сметкоплан на общината съгласно ДДС No14/30.12.2013 г.

Утвърдените процедури за пълно, вярно, точно и своевременно

осчетоводяване на всички операции въведени в Община Гулянци и

структурите й са:

-Вътрешен правилник за организация на документооборота в Община Гулянци, утвърден със заповед

-Вътрешно разпределение на работата на счетоводителите от Дирекция „БФМП”;

-Длъжностни характеристики;

Всички второстепенни разпоредители 15 на брой /6 кметства, 5 кметски наместничества, 2 средни училища и 2 основни училища/ задължително прилагат утвърдената Счетоводна политика на Община Гулянци.

При изготвянето на консолидирания Отчет за изпълнение на бюджета и финансовия отчет за третото тримесечие на 2022 г., в Дирекция „БФМП” се извършва анализ и засичане на данните по параграфи със съответстващите им счетоводни сметки от оборотните ведомости на второстепенните разпоредители.

Въведените процедури по документиране, архивиране и съхраняване на счетоводната информация са разписани в Правилник за организация на документооборота в Община Гулянци. В него са указани реда за създаване и вида на счетоводните документи, придвижването, ползването, съхранението и архивирането им. Приетите в него процедури позволяват проследяването на счетоводните документи, проследяване на процесите по осчетоводяването им.

За да се осъществи пълен обхват на потока от документи и информация, точно и навременно отразяване на събитията се използва счетоводна програма “Скиптър” на АДА СОФТ ООД . Същата е източник на отчети в общината през финансовата година. Със същият ПП работят и всички второстепенни разпоредители в общината.

Гореизложените правилник, политика, единен сметкоплан и софтуер могат да дадат увереност за физическото опазване на документацията, носителя на информацията и запазване на съдържанието им. В Община Гулянци има обособено отделно място в помещение за архивиране на документацията на счетоводството.

База за изготвяне на финансовия отчет.

Настоящият финансов отчет е изготвен в съответствие с изискванията на приложимите счетоводни стандарти, указания на МФ, с изискванията на действащото счетоводно и данъчно законодателство. В Община Гулянци отчетността е обособена в три отчетни групи: Група „Бюджет”, Група „СЕС” и Група „ДСД”. Изготвиха се оборотни ведомости поотделно за трите отчетни групи /стопански области/. Данните са консолидирани с второстепенните разпоредители, като данните в оборотните ведомости сме представили на ниво синтетични счетоводни сметки/с четириразряден номер/.

Обобщаването на оборотните ведомости става автоматично, след подаване на информация от ВРБ.

Цел и приложение на Счетоводната политика на Община Гулянци

**1.Оповестяване на сведенията по НСС – 1 Представяне на финансовите отчети**

Всички разпоредители разполагат с бюджетни сметки в лева, разкрити и обслужвани от Общинска банка АД клон Плевен, офис Гулянци. Извънбюджетна сметка има СУ Асен Златарев с. Гиген с наличност към 30.09.2022г 0,08лв.Община Гулянци има разкрити две извънбюджетни сметки за получаване и разходване на средства от Разплащателна агенция към ДФ „Земеделие“ и от за отчитане на средства на Национален фонд от структурните фондове на ЕС и от Кохезионния фонд. Сметките се използват, когато общината е бенифициент по програми. Общинска администрация Гулянци разполага и с две набирателни сметки за съхраняване на чужди средства, депозити, гаранции.

С промените в ЗСч, за бюджетните организации възниква изискването да прилагат счетоводни стандарти, утвърдени от министъра на финансите и съответстващи на изискванията на Европейския съюз, счетоводни стандарти за публичния сектор и другите изисквания посочени в закона. Счетоводната политика е отражение на финансовата политика и програма на ръководството на Община Гулянци. От гледна точка на Закона за държавния бюджет за всяка година, Закона за публичните финанси , както и указанията на министъра на финансите, събирането, разходването и отчитането на бюджетните средства става по унифициран начин.

Крайният резултат от прилагането на стандартна политика е:

-консолидиран финансов отчет на Община Гулянци, даващ вярна и точна представа за финансовото състояние;

-възможност за анализ от вътрешните потребители на счетоводна

информация;

-възможност за анализ на съдържанието на отчета от външни потребители;

Община Гулянци възприе счетоводна политика, чрез която да се гарантира, че информацията от счетоводните отчети е:

1/ уместна по отношение на вземането на решение от страна на потребители на счетоводните отчети

2/ надеждна с оглед на:

-вярно представяне на резултатите от дейността и финансовото състояние;

-правилно отразяване на икономическата същност на събитията и

операциите;

-неутралност, свързана с безпристрастното представяне на събитията;

-предпазливост на преценките относно стопанските факти и явления и тяхното представяне в годишния финансов отчет;

-пълнота и завършеност по отношение на всички отчетни аспекти на

осъществените стопански операции;

Спазени са основните принципи записани в Счетоводната политика

на Община Гулянци:

-текущо начисляване на задълженията към доставчици

-съпоставимост между приходите и разходите;

-предимство на съдържанието пред формата;

-запазване при възможност на счетоводната политика от предходния отчетен период;

-документална обоснованост на стопанските операции и факти;

Анализ на обороти и салда по счетоводни сметки в консолидирания финансов отчет на Община Гулянци

Финансов отчет на Община Гулянци към 30.09.2022г представлява консолидиран отчет на всички структурни единици в системата на първостепенния разпоредител

-Община Гулянци в трите отчетни групи

(„Бюджет”, „Сметки за средства от ЕС” и „Други сметки и дейности”).Описаната по-горе многообразна дейност на общината и нейните структури е намерило отражение по счетоводни сметки. При консолидирането на оборотните ведомости на всички второстепенни разпоредители сме искали посочване на равнение между счетоводни сметки и параграфи от ЕБК.

Група „Бюджети”

Тук са обобщени данните от всички структури при Община Гулянци. Община Гулянци, като първостепенен разпоредител прилага принципа за текущо начисляване на вземанията и задълженията, поради което не можем да търсим пълното съпоставяне на разходите отразени в касовото изпълнение на бюджета в съответствие с Единната бюджетна класификация и отговарящите им по съдържание сметки от Сметкоплана на бюджетната организация /приходите на касова основа са различни от счетоводния приход, както и разходите на касова основа са различни от счетоводните разходи/.Изготвили сме обяснения за различията.

При направения анализ на баланса през третото тримесечие на 2022г спрямо баланса за 2021г и второто тримесечие на 2022г в отчетна група „Бюджет“ по съществени изменения са свързани с изменение на активите в посока увеличение от закупени компютри по сметка 2041, климатик, генератор за ток и прехвърлени активи от МОН в СУ с.Гиген, както и закупени и прехвърлени термопомпен агрегат за МБАЛ Гулянци и климатици за РПУ Гулянци.По сметка 2060 Стопански инвентар има закупено кухненско оборудване за ДСП Гулянци на стойност 28 428лв. По сметка 2031 е заприходена сграда с извършен основен ремонт на покрив. В отчетна група „СЕС“ няма промяна по сметките за активи. В отчетна група ДСД е капитализиран разход за реконструкция на ул. „Кавала“ в с.Гиген на стойност 353 845.36лв

Към 30.09.2022г община Гулянци няма непогасени краткосрочни вземания от заеми. През 2022г спрямо 2021г е намалял дела на предоставените аванси за строителство в отчетна група „Бюджет“. В отчетна група „Бюджет“ се е намалило задължението към доставчици във връзка с начисляването на фактури спрямо 2021г.

Спазен е принципа на текущо начисляване на операциите и събитията към момента на възникването им, а не при плащане на паричните средства.

През 2022г всички разпоредители с бюджетни кредити от Община Гулянци извършваха осчетоводяване на приходите и разходите по бюджетите си с еднаква счетоводна програма СКИПТЪР и това дава възможност за по голяма аналитичност, сравняване и прецизен анализ.

Финансовият отчет на общината е изготвен съгласно указанията на МФ дадени в ДДС 06 от 27.09.2022г.

**2.Оповедтяване на сведенията по НСС -2 Стоково материални запаси**

При отчитане на материалните запаси се използва метода „Първа входяща – първа изходяща“ стойност. Материалните запаси, които след закупуването си са дадени за употреба се изписват на разход. За целите на контрола материали със стойност над 100лв и продължително ползване са заприходени по задбалансова сметка 9909 Активи в употреба, изписани на разход. Безвъзмездно получените или дарените активи се заприходяват по справедлива стойност след съставяне на протокол. При предоставяне на активи на други лица и организации, същите се отчитат като текущ трансфер в натура, а не като разход за материали. При предоставяне на безплатна храна в учебни заведения, което представлява форма на възнаграждение в натура храната се отчита по сметка 6049 като разход и по сметка 7112 като приход. Няма стоково-материални запаси, които да са дадени в залог или за които да е учредено вписване на особен залог за обезпечаване на пасиви. В отчетна група „Бюджет“ материалите са се увеличили спрямо предходната година с 57 274лв.

**3.Амортизации НСС 4 – Отчитане на амортизациите**

Съгласно ДДС 5 от 30.09.2016г и Амортизационната политика на Община Гулянци към 30.09.2022г са начислени амортизации на ДМА в отчетна група „Бюджет“ и отчетна група „ДСД“. Всички второстепенни разпоредители са начислили амортизации съгласно Амортизационната политика утвърдена със заповед на кмета на Община Гулянци №РД 09-327/09.08.2017г и Заповед №РД 09-355 от 01.09.2017г за назначаване на работна група за определяне на срока на годност и годишната норма на амортизационните активи. През първото тримесечие на 2022г на бракуваните ДМА се отписа начислената амортизация в ОУ „Христо Ботев“ с.Милковица.

**4.Оповестяване на сведенията по НСС – 7 Отчети за паричните потоци**

В отчетна група „Бюджет“ отчитането на касовите потоци и наличности в общината се извършва чрез прилагането на утвърдената ЕБК за 2022г.Спазени са срока и формата на периодичните отчети за касово изпълнение на бюджета и извънбюджетните сметки и фондове. Осчетоводени са всички трансферни суми от и за бюджетните организации в общината по следните сметки:

Сметка 7501Вътрешни касови трансфери в левове е със равни дебитни и кредитни обороти – 4 170 154.10лв

Сметка 7511Касови трансфери от/за централния бюджет има кредитно салдо в размер на 7 328 014 лв.

Общата изравнителна субсидия е в размер на 1 087 233лв, капиталовата субсидия към 30.09.2022г е усвоена в размер на 427 322лв

Отчитането на приходите и разходите по тяхното предназначение са подробно описани в Обяснителна записка за изпълнение на приходите и разходите по бюджета.

По приходната сметка на общината постъпват приходи от наеми и продажби на общинско имущество, осчетоводени по сметки 711 и 712.

В отчетна група „СЕС“ получените трансфери от Община Гулянци за финансиране на проекти се отчитат по параграф 62-00 и сметка 7524Касови трансфери от/за бюджети на общини. Получените трансфери от УО по всички проекти се отразяват по кредита на сметка7532 и параграф 63-01 и са в размер на 351 909лв

Всички второстепенни разпоредители към 30.09.2022г имат парични наличности и салдото на наличните пари в отчетна група „Бюджет“ е 2 801957.18лв, за отчетна група „СЕС“ – 17 146.56лв и за ДСД – набирателни сметки 639 135.61лв.

Към третото тримесечие 2022г са постъпили парични дарения в размер на 19 492лв осчетоводени по сметка 7411.Спазени са процедурите по приемане и отчитане на даренията, както и волята на дарителите. В началото на 2022г са сторнирани по сметки 7400 и сметка 4989 неусвоени дарения от 2021г.

Дарените в натура материали и стоки са осчетоводени по сметка 7413 в размер на 8 492.50лв.в отчетна група „Бюджет“

**5.Оповестяване на сведенията по НСС-8 Нетни печалби и загуби за периоди**

Всички операции и събития, които имат ефект върху нетните активи се отчитат чрез съответните сметки от раздел 6 „Сметки за разходи“ и раздел 7“Сметки за приходи и трансфери от СБО“.

Осчетоводяването на възстановените приходи и разходи се извършва чрез дебитиране или кредитиране на съответните разходни или приходни сметки, а не със сторнировъчни операции.

**6.Оповестяване на сведенията по НСС – 10 Отразяване на събития настъпили след датата на заверка на годишния финансов отчет**

През 2022г не са извършвани коригиращи операции след заверка на финансовия отчет от Сметна палата .

**7.Оповестяване на сведенията по НСС-12-Данъци от печалбата**

Общинска администрация и училищата начисляват данък печалба и го внасят в републиканския бюджет. Подадени са необходимите по ЗКПО данъчни декларации.В Общинска администрация е начислен и платен данък върху приходите за 2021г в размер на 16 379.99лв

**8.Оповестяване на сведенията по НСС-13-Отчитане на преобразуване или закриване на бюджетно предприятие**

През третото тримесечие на 2022г няма закрито или преобразуване на бюджетно предприятие

**9.Оповестяване на сведенията по НСС-16-Дълготрайни материални активи**

Стойностният праг на същественост за ДМА в общината е 1000лв, за компютърни конфигурации е 500лв.Придобитите ДМА се заприходяват в момента на придобиването им. Дълготрайните активи могат да бъдат придобити чрез: покупка, дарение, строителство. В цената на придобиване се включват всички съпътстващи разходи. Отписването на ДМА от баланса на общината се извършва чрез: продажба, бракуване, при повреда и кражба. Чуждите ДМА се завеждат по задбалансови сметки.

Разходите за придобиване и основен ремонт на активи отчетени по сметки в подгрупа 607 в отчетна група „Бюджет“ и отчетна група „СЕС“ се завеждат по сметка 2202 Инфраструктурни обекти в отчетна група „ДСД“ при приключване на обекта.В отчетна група „Бюджет“ по сметка 6075 „Разходи за придобиване на инфраструктурни обекти чрез външни доставки“ са осчетоводени разходи за два обекта „Реконструкция на открит отдовнителен канал в с.Брест ,ІV етап“ за 348 874лв и „Ремонт на част от ул.“Гоце Делчев“ с.Шияково и прилежащите към нея подпорни стени“ за 407 445лв.По сметка 2071 „Основен ремонт на инфраструктурни обекти е осчетоводен разход за „ Авариен ремонт на покрив на сграда на старо училище“ за 158 810лв. Основният ремонт e приключил и всички разходи до окончателното въвеждане на актива в експлоатация са осчетоводени по сметка 2031 с приключване на сметка 2071.

По дебита на сметка 2041 са заведени закупени компютри от общинска администрация и прехвърлени на друга бюджетна организация и закупен лаптоп от СУ „Асен Златаров“ с.Гиген

По дебита на сметка 2049 са заведени активи на стойност 5 631,61лв.

По дебита на сметка 2060 са заведени активи - стопански инвентар за кухнята на ДСП Гулянци на стойност 28 428лв

**10.Оповестяване на сведенията по НСС – 17 Лизинг**

През 2022г не са закупувани или предоставяни активи на лизинг.

**11.Оповестяване на сведенията по НСС – 18 – Приходи**

По сметка 7011 Касови приходи от данъци ,мита, митнически такси и осигурителни вноски се отчитат приходи от данъци в размер на 664 854лв, в т. ч. имуществен данък, патентен данък и други данъци.

Приходи с неданъчен характер – такси се отчитат по сметка 7051 и са в размер на 321 999лв.

Приходите в общината по видове стопанска дейност са следните:

Приходи от продажба на услуги, стоки и продукция са в размер на

42 167лв

Приходите от наем на имущество са в размер на 38 478лв и са осчетоводени по сметка 7121.

Приходите от наем на земя са в размер на 492 589лв осчетоводени по сметка 7123.

В приходните параграфи постъпват и приходи от извършени услуги и продажби, които са облагаеми по ЗДДС, които ще се различават от осчетоводените по сметки приходи с начисления ДДС по сметка 4511.

**12.Оповестяване на сведенията по НСС – 19-Доходи на персонала**

През третото тримесечие на 2022г са изплащани редовно всички задължения към работници и служители през текущия месец за предходния. Към 30.09.2022г са неразплатени работните заплати на работещите в размер на 317 917лв. Редовно и в срок се внасят необходимите осигурителни вноски.

**13.Оповестяване на сведенията по НСС – 20 – Отчитане на дарения, помощи и други безвъзмездно получени суми**

Всички приходи от дарения, помощи се отчитат като приход в момента на получаването им. Към края на третото тримесечие на 2022г в Община Гулянци са постъпили приходи в размер на 19 492лв и отчетени по сметка 7411.Спазени са процедурите по приемане и отчитане на даренията, както и волята на дарителя. Сторнирани са неизползвани дарения към 31.12.2021г, които са осчетоводени по корективни сметки 7400 и 4989, съгласно т.22.2 от ДДС 14/2013г.По сметка 7413 са осчетоводени получени дарения от материали в размер на 8 492.50лв

**14.Оповестяване на сведенията по НСС – 21-Промени на валутни курсове**

Към 30.09.2022г няма реализираните валутни разлики от покупко-продажба на валута за командировки в чужбина по проект „ЕРАЗЪМ“ в СУ Гулянци и отразени по сметка в отчетна група „Бюджет“

**15.Оповестяване на сведенията по НСС-24 – Оповестяване на свързани лица**

Община Гулянци има две търговски дружества МБАЛ Гулянци ЕООД и Медицински център „Александър Войников“ ЕООД. Дружествата са със 100 % общинско участие в капитала. Към 30.06.2022г Управителя на МБАЛ Гулянци ЕООД представи нов доклад за одитирания период 2020г , с който е променен финансовия резултат на дружеството за 2020г - печалбата от 101 921лв се намалява на 44 634лв.Окончателният финансов резултат за 2021г. в МБАЛ Гулянци е 124 505лв, а предварителния финансов резултат е печалба в размер на 138 170лв осчетоводен по сметки Дт 5111/Кт7171.В МЦ „Ал.Войников“ финансовият резултат е загуба в размер на 2124лв, осчетоводен по сметкиДт7171/Кт5111 през декември 2021г., който резултат остава и окончателен за 2021г.В резултат на неправилно завишената печалба в МБАЛ Гулянци ЕООД за 2020г и 2021г, мажоритарният дял на общината в двете дружества е в размер на 1 028 872лв.

**16.Оповестяване на сведенията по НСС – 36-Обезценка на активи**

Към 30.09.2022г не е извършвано провизиране на вземанията в община Гулянци, където се прилага метода на индивидуалната провизия за всяко вземане. Няма отписани на 100% провизирани вземания.

Изготвените оборотни ведомости за трите отчетни групи са консолидирани от представените оборотни ведомости на всички второстепенни разпоредители.

Гл.счетоводител: Стела Иванова